CELEX: 62007CA0118
Language: ro
Date: 2009-11-19 00:00:00
Title: Cauza C-118/07: Hotărârea Curții (Camera a doua) din 19 noiembrie 2009 — Comisia Comunităților Europene/Republica Finlanda (Neîndeplinirea obligațiilor de către un stat membru — Articolul 307 al doilea paragraf CE — Neadoptarea unor măsuri corespunzătoare pentru a elimina incompatibilitățile dintre acordurile bilaterale încheiate cu state terțe înainte de aderarea statului membru la Uniunea Europeană și Tratatul CE — Acorduri bilaterale în domeniul investițiilor încheiate de Republica Finlanda cu Federația Rusă, cu Republica Belarus, cu Republica Populară Chineză, cu Malaysia, cu Republica Socialistă Democratică Sri Lanka și cu Republica Uzbekistan)

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/3
            
         Hotărârea Curții (Camera a doua) din 19 noiembrie 2009 — Comisia Comunităților Europene/Republica Finlanda
   (Cauza C-118/07) (1)
   
   (Neîndeplinirea obligațiilor de către un stat membru - Articolul 307 al doilea paragraf CE - Neadoptarea unor măsuri corespunzătoare pentru a elimina incompatibilitățile dintre acordurile bilaterale încheiate cu state terțe înainte de aderarea statului membru la Uniunea Europeană și Tratatul CE - Acorduri bilaterale în domeniul investițiilor încheiate de Republica Finlanda cu Federația Rusă, cu Republica Belarus, cu Republica Populară Chineză, cu Malaysia, cu Republica Socialistă Democratică Sri Lanka și cu Republica Uzbekistan)
   2010/C 24/03
   Limba de procedură: finlandeza
   
      Părțile
   
   
      Reclamantă: Comisia Comunităților Europene (reprezentanți: M. Huttunen, H. Støvlbæk și B. Martenczuk, agenți)
   
      Pârâtă: Republica Finlanda (reprezentant: J. Heliskoski, agent)
   
      Interveniente în susținerea pârâtei: Republica Federală Germania (reprezentanți: M. Lumma și C. Blaschke, agenți), Republica Ungară (reprezentant: J. Fazekas, agent), Republica Lituania (reprezentant: D. Kriaučiūnas, agent), Republica Austria (reprezentant: C. Pesendorfer, agent)
   
      Obiectul
   
   Neîndeplinirea obligațiilor de către un stat membru — Încălcarea articolului 307 alineatul (2) CE — Nerecurgerea la mijloacele adecvate pentru eliminarea incompatibilităților cu tratatul, care afectează dispozițiile cu privire la transferurile cuprinse în convențiile bilaterale de investiții pe care Republica Finlanda le-a încheiat, respectiv, cu Rusia, Belarus, China, Malaysia, Sri Lanka și Uzbekistan
   
      Dispozitivul
   
   
               1.
            
            
               Prin faptul că nu a recurs la mijloacele corespunzătoare pentru a elimina incompatibilitățile, în lumina tratatului, referitoare la dispozițiile în materie de transfer de capitaluri cuprinse în acordurile bilaterale privind investițiile, având ca obiect promovarea și protejarea reciprocă a investițiilor, încheiate de Republica Finlanda cu fosta Uniune a Republicilor Socialiste Sovietice, a cărei succesoare este Federația Rusă (acord semnat la 8 februarie 1989), cu Republica Belarus (acord semnat la 28 octombrie 1992), cu Republica Populară Chineză (acord semnat la 4 septembrie 1984), cu Malaysia (acord semnat la 15 aprilie 1985), cu Republica Socialistă Democratică Sri Lanka (acord semnat la 27 aprilie 1985) și, respectiv, cu Republica Uzbekistan (acord semnat la 1 octombrie 1992), Republica Finlanda nu și-a îndeplinit obligațiile care îi revin în temeiul articolului 307 al doilea paragraf CE.
            
         
               2.
            
            
               Obligă Republica Finlanda la plata cheltuielilor de judecată.
            
         
               3.
            
            
               Republica Federală Germania, Republica Lituania, Republica Ungară și Republica Austria suportă propriile cheltuieli de judecată
            
         
      (1)  JO C 95, 28.4.2007.